पुरैना तालाब में बालक सहित युवाओं ने दौड़ाईं नाैकाएं
युवा जागृति मंच के द्वारा प्राचीन कला को प्रोत्साहित करने के उद्देश्य से पुरैना तालाब में रविवार की शाम नौका दौड प्रतियोतिगा का आयोजन कराया गया। जिसमें रैकवार समाज के करीब 13 प्रतिभागियों ने भाग लिया। इसमें 12 साल की उम्र से लेकर युवाओं सहित बड़े भी उत्साह से शामिल हुए।
शाम करीब 5 बजे से प्रतियोगिता को हरी झंडी दिखाकर शुरू कराया गया। जिसमें तालाब में डली तीन नौकाओं पर तीन प्रतिभागियों को शामिल किया गया। पहले राउंड में रज्जू रैकवार, नीरज रैकवार एवं शिवराम रैकवार ने तालाब में नाव दौड़ाई। खासबात यह रही कि इन तीनों प्रतिभागियों में नीरज सबसे कम उम्र 12 साल का था जो शुरूआत से पीछे रह गया। वहीं शिवराम ने सबसे पहले किनारा पा लिया और स्थान पाया। इसके बाद लगातार राउंड चलते रहे। प्रतियोगगिता में सुरेंद्र रैकवार प्रथम, राघवेंद्र रैकवार ने दूसरा एवं नर्मदा रैकवार ने तृतीय स्थान प्राप्त किया। तालाब के घाट पर खड़े दर्शकों ने प्रतिभागियों का उत्साह वर्धन किया। युवा जागृति मंच के अध्यक्ष नितिन मिश्रा एडवोकेट ने बताया कि यह प्रथम प्रयास था जिसमें प्रतिभाओं को खोजने का प्रयास किया जा रहा है। कार्यक्रम में कमला निषाद ने अपनी ओर से प्रतिभागियों को पुरस्कर राशि प्रदान की।
इस मौके पर रामदयाल, मुकेश, प्रभात, अंबर, राजकुमार, शिवेंद्र, अंबुज, संतोष, अनिल, संतोष, दीपक, अच्छेलाल, राम, शिवराम, रज्जू, नीरज, मिंडे, सुरेंद्र, रूपेश, जग्गू, राघवेंद्र, परसोत्तम, प्रकाश सहित बड़ी संख्या में दर्शक मौजूद थे। संचालन नितिन ने किया। आभार ओमप्रकाश रैकवार ने माना।
hin_Deva hin_Deva hin_Deva hin_Deva